飯大涌泉入紫微洞洞乃余尋出
作者：朱翌
朝代：宋

paragraphs: 山川有佳處，神物嚴守衛。
自非夙有因，孰敢發其秘。
衆壑擁流泉，青間見白沸。
洗我杖與屨，時作深入計。
要須鄉道先，行與老人值。
指我洞壑已，忽不知所詣。
斸荒剗巨石，稍去眼中翳。
豁然大厦開，位可百人置。
嵌嚴一日出，自此沓遊騎。
開山屬老夫，愛山必同類。
甚畏長風寒，當暑皆斂袂。
歡伯遂行登，相引入勝地。